90. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 335517/1825 της 3/31 Αυγ. 1976 (ΦΕΚ Β΄ 1060) Περί δημοσιεύσεως υπό των Νομαρχιών εκδιδομένων προκηρύξεων διαγωνισμών δια Κρατικάς προμηθείας. Έχοντες υπ’ όψει: 1.Το Ν.Δ. 175/73, «περί Υπουργικού Συμβουλίου και Υπουργών», ως ετροποποιήθη. 2.Το Ν.Δ. 3095/54 (άρθρ. 6), «περί οργανώσεως και λειτουργίας της Υπηρεσίας Κρατικών Προμηθειών και της Ε.Κ.Π.». 3.Το Β.Δ. 708/70, «περί καθορισμού των διατηρουμένων υπέρ του Υπουργού κ.λ.π. αρμοδιοτήτων κατά τας διατάξεις του Ν.Δ. 532/70». 4.Την υπ’ αριθ. 220/75 γνωμοδότησιν του Ν.Δ.Κ. (Β΄ Τμήμα) και 5.Τας Υπηρεσίας ανάγκας, αποφασίζομεν: 1.Ορίζομεν όπως, περίληψις των υπό των Νομαρχών εκδιδομένων διακηρύξεων ή ανακοινώσεων δια την, υπ’ αυτών, ανάδειξιν χορηγητών α)Τροφίμων δι’ Ιδρύματα του Δημοσίου και Ν.Π.Δ.Δ. και β)Πετρελαιοειδών δια το Δημόσιον και Ν.Π.Δ.Δ., περί ων το εν τω σκεπτικώ Β.Δ. 708/70, τοιχοκολλάται εις εμφανές μέρος του Καταστήματος της Νομαρχίας και αποστέλλεται προς δημοσίευσιν εφ’ άπαξ εις 2 τουλάχιστον τοπικάς, ημερησίας κατά προτίμησιν Εφημερίδας εκ των εχουσών την μεταλυτέραν κυκλοφορίαν, πλην της περιπτώσεως καθ’ ην εν τη περιφερεία της Νομαρχίας εκδίδεται μία τοπική Εφημερίς, οπότε αρκεί η, εις ταύτην και μόνον, δημοσίευσις. Εφ’ όσον ουδεμία εν τη περιφερεία της Νομαρχίας εκδίδεται Εφημερίς, αρκεί η γνωστοποίησις κατά τους εν τη παρούση διαλαμβανομένους λοιπούς τρόπους. 2.Δια την πληρεστέραν ενημέρωσιν των διαγωνιζομένων αι ως άνω διακηρύξεις ή ανακοινώσεις δέον όπως κοινοποιούνται εγκαίρως εις τα Επιμελητήρια, ως και εις τους οικείους Συλλόγους και Σωματεία. 3.Εκ της ως άνω ρυθμείσης εξαιρείται η Νομαρχία Αττικής, δι’ ην εφαρμογήν, επί του αντικειμένου τούτου, θα έχη η υπ’ αριθ. 399767/71 απόφασις ημών, ως ετροποποιήθη μεταγενεστέρως. 